A kurzus kódja: FLN-226.03	
A kurzus címe: Az érzelmek filozófiája	
A kurzus címe (angolul): Philosophy of Emotions	
A kurzus előadója: Boros Gábor	
A kurzus helye és ideje: csütörtök 10-11h30	

A kurzus előfeltétele(i): egy idegen nyelv olvasási szintű ismerete	
A jegyszerzés módja(i): aktív részvétel, referátum, krokik	
Követelmények: aktív részvétel, referátum, krokik	

A kurzus leírása, tematikája:
Az emberi életet teljes egészében áthatják az érzelmek. A filozófiatörténet legkiválóbbnak tartott alakjainak tekintélyes része (köztük Platón, Arisztotelész, Ágoston, Descartes, Spinoza és Hume) ennek megfelelő súllyal tárgyalta az érzelmek témáját. A huszadik század filozófusai viszont a közelmúltig idegenkedéssel tekintettek az érzelmekre mint filozófiai problematikára. Az elmúlt években ez a helyzet megváltozott. Az érzelmekkel foglalkozó munkák száma nemzetközi viszonylatban erősen megnövekedett, és igen neves filozófusok szentelnek teljes könyveket a témának. A szemináriumon ezt az új áramlatot fogjuk megvizsgálni. 
Az érzelemelmélet olyan terület, ahol különféle filozófiai koncepciók és metodológiák találkoznak. A problémák, melyek foglalkoztatják, nem egy meghatározott filozófiai hagyományon belül jöttek létre és érvényesek, s megoldásukhoz, úgy tűnik, nincs királyi út. Az első órákon a történeti elméletekről lesz szó, ezt követi majd a tematikus problémák (pl. szenvedés és cselekvés, az egyén érzelmi ökonómiája, az erkölcsi motiváció illetve az erkölcsi ismeret érzelmi alapja, vagy az érzelmek és az ítéletek viszonya) bevezető jellegű, a fenomenológiához, hermeneutikához, analitikus filozófiához kapcsolódó áttekintése. A mostani filozófia fő áramával összhangban az empirikus tudományok eredményeinek is komoly figyelmet fogunk szentelni. 	

A kurzushoz tartozó kötelező irodalom:
Ronald de Sousa: Emotion (in: Stanford Encyclopedia of Philosophy)
Vagy
Sabine E. Döring: Die Renaissance des Gefühls in der Gegenwartsphilosophie, in: Information Philosophie, 2005. Oktober, 14-27.
Antonio Damasio: Descartes tévedése, Bp.: AduPrint, 1996., 131-199. o.
Keith Oatley-Jennifer M. Jenkins: Érzelmeink, Bp.: Osiris, 2001., 25-60., 89-195. o.
Robert Zajonc: Érzelmek, in: R. Z.: Érzelmek a társas kapcsolatokban és megismerésben, Bp.: Osiris, 2003., 439-523. o.
J.-P. Sartre: Egy érzelemelmélet vázlata
M. Heidegger: Lét és idő, 26., 29-31., 36., 40-41., 68b. par.
M. Scheler: A formalizmus az etikában és a materiális értéketika, Bp.: Gondolat, 1979. 367-404., 500-522. o.  	

A kurzushoz tartozó ajánlott irodalom:
Martha C. Nussbaum: Narrative Emotions: Beckett’s Genealogy of Love, in: M.C.N.: Love’s Knowledge, Oxford: OUP, 1990., 286-313.
Bernhard Waldenfels: Erósz idegensége, in: Vulgo 5. évf. 1. szám, 127-137.
A S.R. Mansted et al. (szerk.): Feelings and Emotions, Cambridge: CUP, 2004.
Aaron Ben-Ze’ev: The Subtlety of Emotions, Cambridge, Mass.: MIT Press, 2000.
R. de Sousa: The Rationality of Emotion, Cambridge, Mass.: MIT Press, 1987.
Robert C. Solomon: Not Passion’s Slave. Emotions and Choice, Oxford: OUP, 2003.
Heller Ágnes: Az érzelmek elmélete, Bp.: Gondolat, 1978. (133-337.)
Stb.